Rafmagn er komið á öll hús á Siglufirði og í hluta húsa Ólafsfjarðar . Samkvæmt upplýsingum frá RARIK er unnið hörðum höndum að koma rafmagni á og setja upp nauðsynlegt varaafl . Allar vélar Skeiðsfossvirkjunnar eru komnar í lag . Frá þessu er greint á vef Fjallabyggðar . Heitt vatn er komið í öll hús á Siglufirði en húseigendum er bent á að tappa af lofti sem kann að hafa myndast í ofnakerfi húsanna . Fært er um Ólafsfjarðarmúla en Siglufjarðarvegur er lokaður . ATH ! Ný aðföng munu berast í verslanir Kjörbúðarinnar í Ólafsfirði og á Siglufirði á föstudag .